## **Inovatīvo risinājumu identificēšana un atbilstības kritēriji to noteikšanai**

Inovatīvs risinājums ir **būtisks** jauninājums Kandavas Partnerības teritorijā. Inovācijas galarezultāts ir jauns produkts (prece vai pakalpojums) vai jauns tehnoloģiskais process, kas paaugstina produkta kvalitāti.

*Definīcijas: Produkta inovācija. Produkta inovācija ietver jaunas vai ievērojami uzlabotas preces vai pakalpojumus. Produkta inovācija nozīmē būtiskus uzlabojumus tehniskajā specifikācijā, dažādās komponentēs un materiālos, pastāvošajās programmatūrās, lietotājdraudzīgumu vai citas funkcionālās īpašības. Procesa inovācija. Procesa inovācija ietver jaunas vai ievērojami uzlabotas ražošanas vai piegādes metodes. Procesa inovācija nozīmē būtiskas izmaiņas tehnoloģijās, iekārtās un/vai programmatūrā.*

Sabiedrības virzītas vietējās attīstības stratēģijas ietvaros tiek vērtēta produkta un/vai procesa inovācija 1.Rīcības “Atbalsts uzņēmējdarbības uzsākšanai un attīstībai” projektiem, kas projektu vērtēšanas procesā tiks identificēts pēc sekojošiem projektu vērtēšanas kritērijiem:

|  |  |  |  |
| --- | --- | --- | --- |
| Nr.p.k. | Kritērijs | Skaidrojums | Maksimālaispunktu skaits |
| 1. | Inovatīvs projekta rezultāts  | Projekta rezultātā ir radīts jauns produkts, jauns pakalpojums vai jauns tehnoloģiskais process. Novitāte var būt pārņemta no citām Latvijas vai ārvalstu praksēm, veiksmīgi pielāgojot tos vietējā teritorijā. Ja projekta rezultāts ir inovatīvs pagastā/pilsētā – 1 punkts; Kandavas Partnerības teritorijā -2 punkti, Latvijā -3 punkti. *Ja šajā kritērijā ir 0 punkti, tad projekta novitāte tālāk netiek vērtēta.* | 3 |
| 2. | Dažādu nozaru sadarbība | Dažādu nozaru/jomu uzņēmumu sadarbība produkta un/vai procesa inovācijā. Ja sadarbība ir viena pagasta/pilsētas ietvaros - 1 punkts; Kandavas Partnerības teritorijā – 2 punkti.  | 2 |
| 3. | Sabiedriskā nozīme,idejas tālāka izmantošana |  Projekta īstenošana aktivizēs citus uzņēmējus un popularizēs Kandavas Partnerības darbības teritoriju.Ja izpildās nosacījums, tad tiek saņemts 1 punkti, ja neizpildās– 0 punkti. | 1 |
| 4. | Vietējo resursu (darbaspēks, izejvielas) izmantošana | Inovācijas sasniegšanai tiek izmantoti vietējie VRG resursi – 2 punkti.Inovācijas sasniegšanai tiek izmantoti vietējie Latvijas resursi – 1 punkts | 2 |
|  |  | Maksimālais iespējamais punktu skaits | 8 |

Projekts uzskatāms par inovatīvu, ja inovācijas vērtēšanas posmā ir ieguvis vismaz 4 punktus.

Projektu vērtēšanas komisija ņem vērā šo tabulu, lai noskaidrotu, vai projekts ir inovatīvs, un, lai 1.Rīcības vērtēšanas kritērijā „Projekta rezultāts ir inovatīvs” varētu ielikt attiecīgu vērtējumu: 1 punkti – „ir inovatīvs” vai 0 punkti- „nav inovatīvs”.